বাজেট অধিবেশনের সূচনা, অর্থনৈতিক সমীক্ষার রিপোর্ট পেশ করবেন অর্থমন্ত্রী

নয়াদিল্লি: শনিবার ১ ফেব্রুয়ারি পেশ হবে কেন্দ্রীয় বাজেট (Union Budget 2025)। তার আগে শুক্রবার থেকে শুরু হচ্ছে সংসদের (Parliament) বাজেট অধিবেশন। সকাল ১১টায় অধিবেশনের সূচনা হল। সংসদে অধিবেশন শুরুর আগেই বক্তব্য রাখেন প্রধানমন্ত্রী নরেন্দ্র মোদি (Narendra Modi)। এদিন কেন্দ্রীয় অর্থমন্ত্রী নির্মলা সীতারামন (Nirmala Sitharaman) অর্থনৈতিক সমীক্ষা রিপোর্ট পেশ করবেন। গত এক বছরে দেশের অর্থনীতি কী অবস্থা ছিল, সেই রিপোর্ট তুলে ধরবেন।

প্রধানমন্ত্রী নরেন্দ্র মোদি (Narendra Modi) তৃতীয়বার কেন্দ্রে ক্ষমতায় আসার পরে এবারেই প্রথম পূর্ণাঙ্গ বাজেট পেশ করতে চলেছেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। বাজেট অধিবেশন চলবে ৪ এপ্রিল পর্যন্ত। তবে টানা নয়, 2টি পর্যায়ে ভাগ করা হয়েছে বাজেট অধিবেশনকে ৷ প্রথম পর্যায় শুরু হচ্ছে আজ থেকে, চলবে ১৩ ফেব্রুয়ারি পর্যন্ত। দ্বিতীয় পর্যায়ের অধিবেশন ১০ মার্চ থেকে শুরু হবে, চলবে আগামী ৪ এপ্রিল পর্যন্ত। গত এক বছরে দেশের আর্থিক পরিস্থিতির কী অবস্থা কেমন ছিল সেই রিপোর্ট পেশ করবেন কেন্দ্রীয় অর্থমন্ত্রী। জিডিপি বৃদ্ধির হার কেমন হতে পারে, তা বোঝা যায় এই রিপোর্টে। শুক্রবার উভয় কক্ষে রাষ্ট্রপতি দ্রৌপদী মুর্মুর যৌথ ভাষণ দিয়ে বাজেট অধিবেশন শুরু হল। রাষ্ট্রপতির ভাষণের পরে, অর্থমন্ত্রী লোকসভা এবং রাজ্যসভায় পৃথক অর্থনৈতিক সমীক্ষা উপস্থাপন করবেন। এনিয়ে টানা 8 বার বাজেট পেশ করতে চলেছেন অর্থমন্ত্রী নির্মলা সীতারমন ৷

আরও পড়ুন: মা লক্ষ্মী গরিব ও মধ্যবিত্তদের আশীর্বাদ করুক, বাজেটের আগে বাণী প্রধানমন্ত্রীর

প্রসঙ্গত, বিশেষজ্ঞদের মতে, এবারের বাজেটে সরকার অনেক খাতে বড় বড় ঘোষণা করতে যাচ্ছে। বাজেট নিয়ে এক শ্রেণির বিশেষ প্রত্যাশা থাকে। এই বাজেটে পিএম কিষাণ সম্মান নিধি এবং পিএম আবাসের মতো প্রকল্পগুলিতে বড় সুবিধা মিলতে পারে। আশা করা হচ্ছে, বাজেটে রেলের জন্য বিশেষ জায়গা থাকবে। সাধারণ মানুষ থেকে শুরু করে বড় ব্যবসায়ীদের এই বাজেট থেকে বিশেষ প্রত্যাশা রয়েছে। বাজাটে মুদ্রাস্ফীতি রোধ, ক্রয়ক্ষমতা বৃদ্ধি ও আর্থিক বোঝা কমানোর দিকে নজর দেবে মোদি সরকার। মনে করা হচ্ছে, সরকার এই বাজেটে স্বাস্থ্য খাতেও অনেক বড় পরিবর্তন আনতে পারে। আয়ুষ্মান ভারত যোজনারও সুবিধা মিলতে পারে বলে মনে করছেন বিশেষজ্ঞরা। বিশেষজ্ঞদের মতে চলতি বাজেটে রেলের জন্য বিশেষ জায়গা থাকবে।

অন্য় খবর দেখুন